# Αλκέτας Παναγούλιας

### Από τη Βικιπαίδεια, την ελεύθερη εγκυκλοπαίδεια

Ο Αλκέτας Παναγούλιας είναι πρώην ποδοσφαιριστής και προπονητής γεννημένος στις 30 Μαΐου 1934.

Στην ποδοσφαιρική του καριέρα υπήρξε ποδοσφαιριστής της ομάδας του Άρη την οποία στήριξε αργότερα σαν προπονητής αλλά και παράγοντας.

## [Επεξεργασία] Προπονητής

Ξεκίνησε την προπονητική του καριέρα απο την ελληνοαμερικάνική ομάδα Atlas Soccer Club με την οπία κατέκτησε το US Open Cup 3 φορές (1967, 1968, 1969).

Το 1972 ανέλαβε βοηθός του προπονητή της Εθνικής Ελλάδος Μπίλυ Μπίγκχαμ και το 1973 τον αντικατέστησε αναλαμβάνοντας πρώτος προπονητής έως το 1981. Σημείωσε την μεγάλη επιτυχία της πρόκρισης της Εθνικής Ελλάδος στα Ευρωπαϊκό πρωτάθλημα του 1980 στην Ιταλία που ήταν και η πρώτη διάκριση στην ιστορία της Εθνικής Ελλάδος. Στα τελικά του Euro 1980 οδήγησε την Ελλάδα σε τρεις αξιοπρεπείς εμφανίσεις απέναντι στα φαβορί του θεσμού.

Από το 1981 έως το 1983 υπήρξε προπονητής του Ολυμπιακού και κερδισε 2 πρωταθλήματα το 1982 και το 1983.

Το διάστημμα 1983-1985 ανέλαβε προπονητής της εθνικής ομάδας των ΗΠΑ. Το 1984 ήταν προπονητής της Ολυμπιακής ομάδας των ΗΠΑ στην Ολυμπιάδα του Λος Άντζελες.

Στη συνέχεια ανάλαμβάνει και πάλι τον Ολυμπιακό και κερδίζει ένα ακόμα πρωτάθλημα το 1987 που έμελε να είναι και το τελευταίο πριν τα πέτρινα χρόνια της ομάδας.

Από το 1987 έως το 1990 αναλαμβάνει την τεχνική ηγεσία του Άρη.

Το 1992 αναλαμβάνει και πάλι την Εθνική Ελλάδος και σημειώνει και σημειώνει ξανά μια μεγάλη επιτυχία οδηγώντας την Εθνική στο Μουντιάλ των ΗΠΑ το 1994. Ασφαλώς η επιτυχία θα ήταν ακόμα μεγαλύτερη αν η Εθνική Ελλάδος δεν αντιμετώπιζε μερικές από τις πιο ισχυρές ομάδες του θεσμού σύμφωνα με τα μετέπειτα αποτελέσματα και δεν προδιδόταν από την απειρία της.

Το διάστημμα 1996-1998 ανέλαβε τον Ηρακλή και τη σεζόν 1998-1999 τον Άρη σε μια δύσκολη περίοδο για την ιστορία του.

## [Επεξεργασία] Διακρίσεις

Ο Αλκέτας Παναγούλιας αποτελεί πλέον ένα προπονητή σύμβολο για την Εθνική ομάδα και είναι ο μόνος Έλληνας που έχει οδηγήσει την Εθνική σε επιτυχίες. Πριν την έλευση του Όττο Ρεχάγκελ ήταν ο μόνος προπονητής που είχε σημειώσει διεθνής επιτυχίες και παραμένει ο μόνος που έχει συμμετάσχει με την Ελλάδα σε Μουντιάλ.

Τα τρία πρωταθλήματα που έχει κατακτήσει με τον Ολυμπιακό τον καταξιώνουν και σε επίπεδο εθνικών συλλόγων.

- 1980 Συμμετοχή στο Euro
- 1994 Συμμετοχή στο Μουντιάλ
- 1982 Πρωτάθλημα Ελλάδας
- 1983 Πρωτάθλημα Ελλάδας
- 1987 Πρωτάθλημα Ελλάδας

## [Επεξεργασία] Εκτός γηπέδων

Πλούσια είναι και η συνεισφορά εκτός του εκτός γηπέδων καθώς στον παρελθόν έχει εκλεγεί μέλος του δημοτικού συμβουλίου της Θεσσαλονίκης, μέλος της Βουλής και του Ευρωκοινοβουλίου.

Ακόμα έχει υπάρξει επιθεωρητής της ΦΙΦΑ, μέλος της Ακαδημίας των σπορ των ΗΠΑ, μέλος του Αμερικανικού ποδοσφαιρικού Χολ οφ Φέημ και μέλος της Αμερικάνικης Ομοσπονδίας προπονητών.

Εθνική Ελλάδος - Ευρωπαϊκό Πρωτάθλημα 1980

1 Κωνσταντίνου | 2 Κυράστας | 3 Ιωσηφίδης | 4 Καψής | 5 Φοιρός | 6 Λιβαθηνός | 7 Τερζανίδης | 8 Νικολούδης | 9 Αρδίζογλου | 10 Γαλάκος | 11 Δαμανάκης | 12 Γούναρης | 13 Ξανθόπουλος | 14 Κούδας | 15 Μαύρος | 16 Κούης | 17 Ραβούσης | 18 Νικολάου | 19 Κωστίκος | 20 Αναστόπουλος | 21 Πουπάκης | 22 Παπαφλωράτος | C Παναγούλιας

Εθνική Ελλάδος - Μουντιάλ 1994

1 Μήνου | 2 Αποστολάκης | 3 Κολιτσιδάκης | 4 Μανωλάς | 5 Καλιτζάκης | 6 Τσαλουχίδης | 7 Σαραβάκος | 8 Νιόπλιας | 9 Μαχλάς | 10 Μητρόπουλος | 11 Τσιαντάκης | 12 Μαραγκός | 13 Καραγιάννης | 14 Δημητριάδης | 15 Καρκαμάνης | 16 Αλεξούδης | 17 Χατζίδης | 18 Καραταΐδης | 19 Κωφίδης | 20 Ατματζίδης | 21 Αλεξανδρής | 22 Αλεξίου | C Παναγούλιας

Ανακτήθηκε από "http://el.wikipedia.org../../../%CE%B1/%CE%BB/%CE%BA/%CE%91%CE%BB%CE%BA%CE%AD%CF%84%CE%B1%CF%82_%CE%A0%CE%B1%CE%BD%CE%B1%CE%B3%CE%BF%CF%8D%CE%BB%CE%B9%CE%B1%CF%82_23ce.html"

Κατηγορίες: Ποδοσφαιριστές Άρη | Γεννήσεις το 1934

##### Views

- Άρθρο
- Συζήτηση
- Τελευταία έκδοση

##### Αναζήτηση